|  |
| --- |
| Til alle enheter |

|  |  |
| --- | --- |
| Referanse | Dato |
| 2023/6198-MARLUN | 03.05.2023 |
|  |  |
|  | |

**Overgang til videotjenesten Panopto**

**Bakgrunn**   
UiB innfører våren 2023 Panopto, en ny tjeneste for undervisningsvideo. I første fase erstatter Panopto Kaltura, som er tjenesten bak «Emnets videoer» og «Mine videoer» i Mitt UiB. På sikt er målet at Panopto også erstatter dagens programvare i videonotatløsningen, som styrer opptak og strømming i undervisningsrom.

Med Panopto forventer vi bl.a.

* En mer stabil videotjeneste
* En forbedret og forenklet brukeropplevelse for undervisningsvideo ved å bruke samme tjeneste til både skjermopptak og opptak i undervisningsrom
* Tilnærmet lik funksjonalitet og integrasjon med Mitt UiB som før
* Mer universelt utformede undervisningsvideoer gjennom et integrert verktøy for teksting av video
* Enklere administrasjon av automatiske sletterutiner

Panopto benyttes i dag ved over 20 institusjoner i UH-sektoren. UiB kjøper tjenesten gjennom Sikt sin rammeavtale.

**Plan for overgang til ny tjeneste**

Fase 1 av prosjektet, der Panopto erstatter Kaltura, vil pågå i 2023. Se vedlegg for detaljert tidsplan. Følg med på [uib.no/læringslab](https://www.uib.no/l%C3%A6ringslab/159555/panopto-opptak-og-deling-av-undervisningsvideoer) fremover for kontaktinformasjon og oppdatert informasjon fra prosjektet. [Brukerveiledning og -dokumentasjon](https://mitt.uib.no/courses/41922) tilgjengeliggjøres på Mitt UiB.

**Rutine for automatisk sletting av video**

Som hovedregel skal undervisningsvideoer slettes når de ikke lenger er i aktiv bruk, både av hensyn til personvern og for å frigjøre lagringskapasitet. Med innføring av ny videotjeneste benytter vi anledningen til å innføre rutiner for automatisk sletting 13 måneder etter siste visning. Egen informasjon vil bli gitt i god tid før de første videoene blir berørt av sletterutinen. Mer informasjon kan finnes via lenke over.

Med hilsen

Christen Soleim   
avdelingsdirektør Mathilde Holm

Studieavdelingen direktør for digitalisering